text: L'acte de lliurament del Reconeixement de Mèrits 2020 a Biel Majoral tindrà lloc el pròxim 17 de setembre
  L'acte de lliurament del Reconeixement de Mèrits 2020 a Biel Majoral tindrà lloc el pròxim 17 de setembre
  Serà a l'Auditori de Manacor amb un aforament limitat d'assistents
  El Ple de l'Escola Municipal de Mallorquí va decidir atorgar el Reconeixement de Mèrits 2020 al músic, filòleg i activista algaidenc, Biel Majoral per la seva aportació a l'ensenyament i difusió de la llengua i cultura catalanes.
  L'acte se celebrarà el proper dijous 17 de setembre a les 20 hores a l'Auditori de Manacor i es recomana assistir-hi amb 30 minuts d'antelació. L'acte estava previst, en un primer moment, per dia 11 de juny, però la situació sanitària va fer necessari postposar l'acte, com ha recordat la directora de l'Escola Municipal de Mallorquí, Margalida Rosselló, en el transcurs d'una roda de premsa celebrada aquest dimarts.
  L'EMM d'aquesta manera vol destacar la seva aportació a la difusió de la llengua catalana a través de la música, l'ensenyament i la política
  En la seva faceta musical, el cantador algaidí és un referent de la música folk del Països Catalans i tot un exemple de compromís social i artístic. El paper desenvolupat per Majoral a la música mallorquina és cabdal.